CELEX: 22019D0192
Language: lt
Date: 1493942400000
Title: 2017 m. gegužės 5 d. EEE jungtinio komiteto sprendimas Nr. 80/2017, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2019/192]

7.2.2019   
               
               
                  LT
               
               
                  Europos Sąjungos oficialusis leidinys
               
               
                  L 36/22
               
            
         EEE JUNGTINIO KOMITETO SPRENDIMAS
         Nr. 80/2017
         2017 m. gegužės 5 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2019/192]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. gruodžio 9 d. Komisijos įgyvendinimo sprendimas (ES) 2016/2241, kuriuo leidžiama laikinai prekiauti Beta vulgaris L. rūšies tam tikrų veislių sėklomis, neatitinkančiomis Tarybos direktyvos 2002/54/EB reikalavimų (1);
                  
               
                     (2)
                  
                  
                     į EEE susitarimą turi būti įtrauktas 2016 m. gruodžio 9 d. Komisijos įgyvendinimo sprendimas (ES) 2016/2242, kuriuo leidžiama laikinai prekiauti Hordeum vulgare L. rūšies Scrabble veislės sėklomis, neatitinkančiomis Tarybos direktyvos 66/402/EEB reikalavimų (2);
                  
               
                     (3)
                  
                  
                     šis sprendimas susijęs su teisės aktais dėl fitosanitarijos klausimų. Teisės aktai dėl fitosanitarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas Lichtenšteinui netaikomas;
                  
               
                     (4)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo III skyriaus 2 dalyje po 59 punkto (Komisijos įgyvendinimo sprendimas 2014/150/ES) įterpiami šie punktai:
            
                        „60.
                     
                     
                        
                           32016 D 2241: 2016 m. gruodžio 9 d. Komisijos įgyvendinimo sprendimas (ES) 2016/2241, kuriuo leidžiama laikinai prekiauti Beta vulgaris L. rūšies tam tikrų veislių sėklomis, neatitinkančiomis Tarybos direktyvos 2002/54/EB reikalavimų (OL L 337, 2016 12 13, p. 20).
                     
                  
                        61.
                     
                     
                        
                           32016 D 2242: 2016 m. gruodžio 9 d. Komisijos įgyvendinimo sprendimas (ES) 2016/2242, kuriuo leidžiama laikinai prekiauti Hordeum vulgare L. rūšies Scrabble veislės sėklomis, neatitinkančiomis Tarybos direktyvos 66/402/EEB reikalavimų (OL L 337, 2016 12 13, p. 22).“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini įgyvendinimo sprendimų (ES) 2016/2241 ir (ES) 2016/2242 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2017 m. gegužės 6 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gegužės 5 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 337, 2016 12 13, p. 20.
         
            (2)  OL L 337, 2016 12 13, p. 22.
         
            (*1)  Konstitucinių reikalavimų nenurodyta.